**Sander Vold Engebråten** (s. 4. syyskuuta 2002 Asker, Norja) on norjalainen jääkiekkopuolustaja, joka pelaa SM-liigajoukkue Mikkelin Jukureissa. Hän laukoo oikealta.

Ura
---

### Seuraura

Engebråten on Storhamar Ishockeyn kasvatti. Hän voitti kaudella 2017–2018 koko Norjan U16-sarjan puolustajien piste-, maali- ja syöttöpörssin tehoilla 19+37=56. Kaudella 2018–2019 Engebråten debytoi seuran miesten joukkueessa, jossa hän pelasi vain 16-vuotiaana GET-ligaenissa kahdeksan runkosarjaottelua tehden yhden syöttöpisteen ja yhden Mestarien liigan ottelun ilman tehopisteitä. Engebråten teki pääsarjadebyyttinsä 18. syyskuuta 2018 vieraissa Lillehammer IK:ta vastaan. Hänet merkittiin Storhamarin kolmospuolustajapariin Joel Johanssonin viereen. Engebråten sai ottelussa jääaikaa 9.10 minuuttia ja hän sai kakkossyöttöpisteen Christian Bullin tekemään 2–3-voittomaaliin. Kaudella 2019–2020 hän pelasi GET-ligaenissa 11 runkosarjaottelua tehden kaksi syöttöpistettä. Engebråten pelasi suurimman osan kaudestaan vielä Storhamarin U21-joukkueessa, mutta hän pelasi myös 16 ottelua lainalla Ruotsissa Södertälje SK:n J20-joukkueessa.

Koronavirusrajoitusten vuoksi lyhennetyllä kaudella 2020–2021 Engebråten pelasi Fjordkraft-ligaenissa (ent. GET-ligaen) Storhamarin kauden kaikki 24 runkosarjaottelua tehopistein 2+6=8. Hän teki ensimmäisen pääsarjamaalinsa 19. marraskuuta 2020 ylivoimalla Stjernen Hockeya vastaan. Kaudella 2021–2022 Engebråten pelasi liigassa 43 runkosarjaottelua tehopistein 8+15=23 ja 14 pudotuspeliottelua tehopistein 2+6=8. Hän oli runkosarjassa Storhamarin tehokkain puolustaja. Engebråten teki pääsarjauransa ensimmäisen pudotuspelimaalinsa viidennessä puolivälieräottelussa 21. maaliskuuta 2022 vieraissa Vålerenga IF:ää vastaan, jolloin hänen osumansa ratkaisi Storhamarille 3–4-voiton. Hän teki joukkueen voittomaalin myös seuraavassa kotona pelatussa ottelussa 23. maaliskuuta 2021. Engebråtenin osuma jäi Storhamarin 5–1-voittoon päättyneen ottelun voittomaaliksi ja se ratkaisi joukkueelle välieräpaikan. Hän sai ottelussa myös kakkossyöttöpisteen Jacob Lundell Noerin tekemään kahden miehen ylivoimamaaliin. Engebråten voitti kauden päätteeksi hopeaa. Kesäkuussa 2022 hän teki Storhamarin kanssa vuoden mittaisen jatkosopimuksen.

Kaudella 2022–2023 Engebråten nousi Storhamarin varakapteeniksi. Hän teki pääsarjauransa yhden kauden piste-ennätyksen tehoilla 6+20=26. Engebråten oli kuudella osumallaan joukkueen eniten maaleja tehnyt puolustaja. Hän jakoi myös Fjordkraft-ligaenin puolustajien pistepörssin yhdeksännen sijan kesken kauden Lillehammer IK:sta Engebråtenin joukkuetoveriksi siirtyneen Sverre Rønningenin kanssa. Hän voitti kauden päätteeksi hopeaa.

Engebråten siirtyi kaudeksi 2023–2024 kaksivuotisella sopimuksella SM-liigajoukkue Mikkelin Jukureihin.

### Maajoukkueura

Engebråten pelasi alle 20-vuotiaiden IA-divisioonan MM-kilpailuissa vuosina 2020 ja 2022, joista jälkimmäisessä turnauksessa hän toimi Norjan varakapteenina ja voitti pronssia. Engebråten valittiin joukkueensa turnauksen parhaaksi pelaajaksi. Hän pelasi myös alle 18-vuotiaiden IA-divisioonan MM-kilpailuissa vuonna 2019.

Norjan A-maajoukkueessa Engebråten on pelannut yhdeksän ottelua tehopistein 1+2=3. Hän teki ensimmäisen A-maajoukkuemaalinsa 10. marraskuuta 2022 Trondheimissa kahden miehen ylivoimalla Latviaa vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Storhamar Ishockey | Norja U21 | 38 | 4 | 25 | 29 | 22 | 4 | 1 | 1 | 2 | 4 | U18 D1A | 5 | 0 | 2 | 2 | 8 |
|  | Storhamar Ishockey | Norja | 8 | 0 | 1 | 1 | 0 | – | – | – | – | – |
| 2019–2020 | Storhamar Ishockey | Norja U21 | 18 | 7 | 16 | 23 | 22 | – | – | – | – | – | JMM D1A | 5 | 0 | 0 | 0 | 0 |
|  | Storhamar Ishockey | Norja | 11 | 0 | 2 | 2 | 2 | – | – | – | – | – |
|  | Södertälje SK | SuperElit | 16 | 1 | 2 | 3 | 2 | – | – | – | – | – |
| 2020–2021 | Storhamar Ishockey | Norja | 24 | 2 | 6 | 8 | 12 | – | – | – | – | – |
| 2021–2022 | Storhamar Ishockey | Norja | 43 | 8 | 15 | 23 | 16 | 14 | 2 | 6 | 8 | 10 | JMM D1A | 5 | 1 | 4 | 5 | 4 |
| 2022–2023 | Storhamar Ishockey **(A)** | Norja | 43 | 6 | 20 | 26 | 22 | 17 | 0 | 2 | 2 | 8 |
| 2023–2024 | Jukurit | SM-liiga | 41 | 1 | 4 | 5 | 18 | – | – | – | – | – |
| 5 kautta | yhteensä | Norja | 129 | 16 | 44 | 60 | 52 | 31 | 2 | 8 | 10 | 18 |

Lähteet
-------

* Sander Vold Engebråten The Internet Hockey Databasessa (englanniksi)
* Sander Vold Engebråten Eurohockey-sivustolla (englanniksi)
* Sander Vold Engebråten *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Sander Vold Engebråten *Elite Prospects*. Everysport Media Group AB.  (englanniksi)
2. ↑  Elite Prospects - Norway U16 Stats 2017-2018 *eliteprospects.com*. Everysport Media Group AB. Viitattu 31.8.2023. (englanniksi)
3. ↑  ISHOCKEY LIVE *hockey.no*.  18.9.2018. Norges Ishockeyforbund. Viitattu 31.8.2023. (norjaksi)
4. ↑  ISHOCKEY LIVE *hockey.no*.  19.11.2020. Norges Ishockeyforbund. Viitattu 31.8.2023. (norjaksi)
5. ↑  Elite Prospects - Storhamar *eliteprospects.com*. Everysport Media Group AB. Viitattu 31.8.2023. (englanniksi)
6. ↑  ISHOCKEY LIVE *hockey.no*.  21.3.2022. Norges Ishockeyforbund. Viitattu 31.8.2023. (norjaksi)
7. ↑  ISHOCKEY LIVE *hockey.no*.  23.3.2022. Norges Ishockeyforbund. Viitattu 31.8.2023. (norjaksi)
8. ↑  Sander Vold Engebråten klar for ny sesong *sil.no*.  1.6.2022. Storhamar Hockey – Hamar. Viitattu 31.8.2023. (norjaksi)
9. ↑  Elite Prospects - Storhamar *eliteprospects.com*. Everysport Media Group AB. Viitattu 31.8.2023. (englanniksi)
10. ↑  Elite Prospects - Norway Stats 2022-2023 *eliteprospects.com*. Everysport Media Group AB. Viitattu 31.8.2023. (englanniksi)
11. ↑  Norjalaispuolustaja Sander Vold Engebråten Jukureihin kaksivuotisella sopimuksella - Romppanen ja Nordsäter jatkavat Mikkelissä *jukurit.fi*.  21.4.2023. Jukurit HC Oy. Viitattu 31.8.2023.
12. ↑  ISHOCKEY LIVE *hockey.no*.  10.11.2022. Norges Ishockeyforbund. Viitattu 31.8.2023. (norjaksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä